
vALSTYBINĖ KAINŲ IR ENERGETIKOS KONTROLĖS KOMISIJA

NUTARIMAS

DĖL gamtinių dujų naujų vartotojų prijungimo įkainių skaičiavimo metodikos patvirtinimo
2008 m. lapkričio 17 d. Nr. O3-187
Vilnius

Vadovaudamasi Gamtinių dujų įstatymo 8 straipsnio 5 dalimi ir 23 straipsnio 3 dalimi, Valstybinė kainų ir energetikos kontrolės komisija n u t a r i a  patvirtinti Gamtinių dujų naujų vartotojų prijungimo įkainių skaičiavimo metodiką (pridedama).
Komisijos pirmininkas






      Virgilijus Poderys

      PATVIRTINTA

      Valstybinės kainų ir energetikos 

      kontrolės komisijos 

      2008 m. lapkričio 17 d. nutarimu Nr. O3-187 
gamtinių dujų naujų vartotojų prijungimo įkainių nustatymo metodika

I. BENDROSIOS NUOSTATOS

1. Gamtinių dujų naujų vartotojų prijungimo įkainių nustatymo metodika (toliau – Metodika) parengta vadovaujantis Lietuvos Respublikos energetikos įstatymo (Žin., 2002, Nr. 56-2224), Gamtinių dujų įstatymo (Žin., 2007, Nr. 43-1626), ūkio ministro 2008 m. 
birželio 25 d. įsakymu Nr. 4-266 patvirtintomis Naujų gamtinių dujų sistemų naujoje dujofikuojamoje teritorijoje įrengimo ir naujų vartotojų gamtinių dujų sistemų prijungimo prie perdavimo ar skirstymo sistemų taisyklių (Žin., 2008, Nr. 75-2972), Valstybinės kainų ir energetikos kontrolės komisijos (toliau – Komisija) 2008 m. rugpjūčio 8 d. nutarimu Nr. O3-106 patvirtintos Gamtinių dujų perdavimo ir skirstymo kainų viršutinių ribų skaičiavimo metodikos ir kitų teisės aktų nuostatomis.

2. Ši Metodika taikoma:

2.1. skaičiuojant naujų buitinių vartotojų prijungimo prie gamtinių dujų sistemos prijungimo įkainius;

2.2. skaičiuojant naujų nebuitinių vartotojų prijungimo prie gamtinių dujų sistemos prijungimo įkainius.

2.3. skaičiuojant naujų vartotojų prijungimo įkainį, kai vartotojui reikia padidinti galią, praplečiant dujų sistemą.

3. Komisija pagal Metodiką apskaičiuoja ir patvirtina dujų įmonių prijungimo įkainius buitiniams vartotojams. Buitinių vartotojų prijungimo įkainiai gali būti koreguojami ne dažniau kaip kartą per metus. 
4. Dujų įmonės kasmet, ne vėliau kaip prieš tris mėnesius iki naujų prijungimo įkainių buitiniams vartotojams įsigaliojimo, pagal šios Metodikos priede pateiktą formą pateikia Komisijai duomenis, reikalingus prijungimo įkainiams suskaičiuoti. Dujų įmonei laiku nepateikus skaičiavimams reikalingų duomenų, Komisija gali pratęsti nustatytų buitinių vartotojų prijungimo įkainių galiojimo laiką. 

5. Dujų įmonė prijungimo įmokas nebuitiniams vartotojams suskaičiuoja šioje Metodikoje nustatyta tvarka individualiai kiekvienam naujai prijungiamam nebuitiniam vartotojui.

6. Skaičiuojama be pridėtinės vertės mokesčio (PVM).
II. TERMINAI IR APIBRĖŽIMAI

7. Prijungimo įkainis – Komisijos buitiniams vartotojams patvirtinta arba dujų įmonės nebuitiniams vartotojams apskaičiuota mokėtina pinigų suma už prijungimą prie dujų įmonės gamtinių dujų perdavimo arba skirstymo sistemos arba už galios padidinimą, kuri viršija dujų įmonės ekonomiškai pagrįstas naujų vartotojų prijungimo išlaidas.

8. Naujas vartotojas – vartotojas, kurio sistema pirmą kartą jungiama prie dujų įmonės sistemos. Nauju vartotoju laikomas ir esamas vartotojas, pageidaujantis didinti dujų suvartojimą tiek, kad nebeužtenka esamos dujų perdavimo, dujų skirstymo sistemos galios. Vartotojai, įsigiję dujofikuotą objektą ar atnaujinantys nutrauktas dujų tiekimo sutartis, nelaikomi naujais vartotojais.

9. Ekonomiškai pagrįstos sistemos plėtros ir naujų vartotojų prijungimo išlaidos – tai naujų vartotojų prijungimo išlaidos (investicijos), kurios dujų įmonei atsiperka per atsipirkimo laikotarpį ir nedidina nustatytų dujų perdavimo ir/ar skirstymo kainų viršutinių ribų. 

10. Išlaidos, kurios viršija ekonomiškai pagrįstas naujų vartotojų prijungimo išlaidas – tai naujų vartotojų prijungimo išlaidų (investicijų) dalis, kuri neatsiperka per atsipirkimo laikotarpį ir/ar didina nustatytas dujų perdavimo ir/ar skirstymo kainų viršutines ribas. 

11. Atsipirkimo laikotarpis – pilnų kalendorinių metų nuo investicijų eksploatavimo pradžios skaičius, per kurį dujų įmonės pinigų srautai, sąlygojami investicijų į dujų sistemos plėtrą ir naujų vartotojų sumokėtų prijungimo įmokų, padengia dujų įmonės investicijas.
12. Kitos Metodikoje naudojamos sąvokos suprantamos taip, kaip jas apibrėžia Lietuvos Respublikos ir Europos Sąjungos teisės aktai, reglamentuojantys gamtinių dujų sektoriaus veiklą. 
III. ŽYMĖJIMAI

P – nebuitinio vartotojo prijungimo įkainis;
Pbuit – buitinių vartotojų prijungimo investicija, viršijanti ekonomiškai pagrįstą investicijų dydį;
It - t-aisiais metais dujų įmonės investuojama pinigų suma, tenkanti konkrečiam naujam nebuitiniam vartotojui;

D – diskonto norma;

Snusid, t –t-aisiais metais gautinos pajamos, skirtos nusidėvėjimo sąnaudoms dengti, patiriamoms nuo įgyvendintos investicijos, tenkančios konkrečiam naujam nebuitiniam vartotojui, sukurto turto;

GPt – gautinas pelnas t-aisiais metais nuo įgyvendintos investicijos (sukurto reguliuojamo turto), tenkančios konkrečiam naujam nebuitiniam vartotojui;

T – metų skaičius nuo investicijų projekto įgyvendinimo pradžios iki visiško jo atsipirkimo;

ITt – sukurto reguliuojamo turto likutinė vertė t-ųjų metų pabaigoje, įgyvendinus investicijas, tenkančias konkrečiam nebuitiniam vartotojui;

WACC – investicijų projekto vertinimo metu galiojančių Komisijos nustatytų perdavimo ar skirstymo kainų viršutinių ribų skaičiavimui naudota pelno norma;

Mp – pelno mokesčio norma;

St – t-aisiais metais patirtinos ribinės sąnaudos dėl naujo vartotojo prijungimo;

Qt – t-aisiais metais planuojamas transportuoti dujų kiekis naujai prijungiamam vartotojui;

Pb - prijungimo įkainis buitiniams vartotojams;

Pm - prijungimo įkainio dalis, kuri taikoma už kiekvieną dujotiekio metrą;

A – naujam buitiniam vartotojui prijungti tiesiamo dujotiekio atstumas; 

Ibuit,t – praėjusiais metais dujų įmonės lėšomis atliktos investicijos naujiems buitiniams vartotojams prijungti;

Snusid,t,buit – t-aisiais metais gautinos pajamos, skirtos dengti nusidėvėjimo sąnaudoms, patiriamoms nuo įgyvendintų investicijų, tenkančių naujiems buitiniams vartotojams, sukurto turto;

GPt,buit – gautinas pelnas nuo naujų buitinių vartotojų prijungimui įgyvendintos investicijos (sukurto reguliuojamo turto);

ITt,buit – įgyvendinus investicijas buitiniams vartotojams sukurto reguliuojamo turto likutinė vertė t-ųjų metų pabaigoje;

Qt,buit – t-aisiais metais planuojamas transportuoti dujų kiekis naujai prijungtiems buitiniams vartotojams;

Lbuit,t - praėjusiais metais prijungtiems buitiniams vartotojams nutiestų skirstymo sistemų ilgis;

St,buit – t-aisiais metais patirtinos ribinės sąnaudos, dėl naujų buitinių vartotojų prijungimo;

IK – investicijų projekte numatytos investicijos naujiems vartotojams prijungti;

Ai – dujų sistemos ilgis nuo i-tojo naujo vartotojo sistemos prijungimo taško iki esamos dujų sistemos;

Gi – i-tajam naujam vartotojui reikiami dujų transportavimo pajėgumai vartotojo sistemos prijungimo taške;

n – naujų vartotojų skaičius investicijų projekte;

Pkvart – naujai dujofikuojamo kvartalo buitinių vartotojų prijungimo įkainis;

Pbuit,past – prijungimo įkainio dalis, kuri taikoma nepriklausomai nuo atstumo ir galios;

Lp – papildomų metrų skaičius, tenkantis naujai dujofikuojamo kvartalo buitiniam vartotojui
Lkvart – naujai dujofikuojamo kvartalo dujotiekio ilgis;

nb – naujai dujofikuojamo kvartalo buitinių vartotojų skaičius;
nbuit –buitinių vartotojų, prijungtų per paskutinius 4 ketvirčius iki buitinių vartotojų prijungimo įkainiams skaičiuoti pateikimo, skaičius;  

kpast – įgyvendintų investicijų buitiniams vartotojams prijungti dalies, nepriklausančios nuo tiesiamų dujotiekių buitiniams vartotojams prijungti ilgio, koeficientas. Šį koeficientą apskaičiuoja dujų įmonės, atsižvelgdamos į investicijas buitiniams vartotojams prijungti, įgyvendintas per paskutinius 4 ketvirčius iki duomenų prijungimo įkainiams skaičiuoti pateikimo.
IV. NUORODOS

13. Metodikoje pateikiamos nuorodos į šiuos teisės aktus:


13.1. Lietuvos Respublikos energetikos įstatymą (Žin., 2002, Nr. 56-2224; 2007, 
Nr. 55-2124);

 
13.2. Lietuvos Respublikos gamtinių dujų įstatymą (Žin., 2000, Nr. 89-2743; 2007, 
Nr. 43-1626);


13.3
2003 m. birželio 26 d. Europos Parlamento ir Tarybos direktyvą 2003/55/EB dėl gamtinių dujų vidaus rinkos bendrųjų taisyklių, panaikinančią direktyvą 98/30/EB, Specialusis leidimas, 2004 m. gruodžio 30 d., Nr. 1;

13.4. Europos Parlamento ir Tarybos reglamentą 1775/2005 dėl teisės naudotis gamtinių dujų perdavimo tinklais sąlygų, Oficialusis leidinys L, 2005 m. lapkričio 3 d. Nr. 289;


13.5. Lietuvos Respublikos Vyriausybės 2007 m. gruodžio 5 d. nutarimą Nr. 1304 „Dėl gamtinių dujų perdavimo, skirstymo, laikymo, skystinimo ir tiekimo licencijavimo taisyklių patvirtinimo (Žin., 2007, Nr. 132-5379);

13.6. Lietuvos Respublikos ūkio ministro 2008 m. birželio 25 d. įsakymą Nr. 4-266 „Dėl naujų gamtinių dujų sistemų naujoje dujofikuojamoje teritorijoje įrengimo ir naujų vartotojų gamtinių dujų sistemų prijungimo prie perdavimo ar skirstymo sistemų taisyklių patvirtinimo“ (Žin., 2008, Nr. 75-2972).

V. PAGRINDINIAI INVESTICIJŲ Į DUJŲ SISTEMAS RODIKLIAI

14. Investicijų į dujų sistemų statybą atsipirkimo laikas:

· nebuitiniams vartotojams – 10 metų;

· buitiniams vartotojams – 20 metų.

VI. PRIJUNGIMO ĮKAINIŲ SKAIČIAVIMAS NEBUITINIAMS VARTOTOJAMS

15. Dujų įmonė, skaičiuodama prijungimo įkainį, įvertina naujo nebuitinio vartotojo prijungimo investicijų atsipirkimą bei naujo nebuitinio vartotojo prijungimo įtaką gamtinių dujų kainų viršutinėms riboms. 

16. Nustatomas toks mokėtinas prijungimo įkainio dydis, kad būtų užtikrintas investicijų projekto atsipirkimas per atsipirkimo laikotarpį nebuitiniams vartotojams, ir gamtinių dujų kainų viršutinės ribos nedidėtų. 

17. Nebuitinio vartotojo prijungimo įkainis (P), užtikrinantis investicijų projekto atsipirkimą per atsipirkimo laikotarpį, skaičiuojamas pagal formulę: 

(1)

It – t-aisiais metais dujų įmonės investuojama pinigų suma, tenkanti konkrečiam naujam nebuitiniam vartotojui, Lt

D – diskonto norma, proc.

Snusid,t –t-aisiais metais gautinos pajamos, skirtos nusidėvėjimo sąnaudoms dengti, patiriamoms nuo įgyvendintos investicijos, tenkančios konkrečiam naujam nebuitiniam vartotojui, sukurto turto, Lt

GPt – gautinas pelnas t-aisiais metais nuo įgyvendintos investicijos (sukurto reguliuojamo turto), tenkančios konkrečiam naujam nebuitiniam vartotojui, Lt

T – metų skaičius nuo investicijų projekto įgyvendinimo pradžios iki visiško jo atsipirkimo.

18. Skaičiuojant naujojo vartotojo atsiperkamumą, gautinas pelnas (turto grąža) (GPt) apskaičiuojamas pagal formulę:

(2)

ITt – sukurto reguliuojamo turto likutinė vertė t-ųjų metų pabaigoje, įgyvendinus investicijas, tenkančias konkrečiam nebuitiniam vartotojui, Lt

WACC – investicijų projekto vertinimo metu galiojančių Komisijos nustatytų perdavimo ar skirstymo kainų viršutinių ribų skaičiavimui naudota pelno norma, proc.  

Mp – pelno mokesčio norma, proc.

19. Diskonto norma (D), įvertinanti pinigų vertės pokyčius atitinkamu laikotarpiu, yra lygi prijungimo įkainio skaičiavimo metu perdavimo ir/arba skirstymo kainos skaičiavimams taikomai pelno normai (WACC), proc.

20. Suskaičiavus prijungimo įkainį, užtikrinantį investicijų projekto atsipirkimą per numatytą laiką, yra įvertinama investicijų naujam vartotojui prijungti įtaka skaičiavimo metu galiojančiai dujų perdavimo ar skirstymo kainos viršutinei ribai. Tuo tikslu pagal investicijų naujam vartotojui prijungti duomenis yra suskaičiuojamas 10 metų vidutinis individualus tarifas (Knebuit):

(3)

St – t-aisiais metais dėl naujo vartotojo prijungimo patirtinos ribinės sąnaudos, Lt

ITt – sukurto reguliuojamo turto likutinė vertė t-ųjų metų pabaigoje, įgyvendinus investicijas, tenkančias konkrečiam nebuitiniam vartotojui, Lt

WACC – investicijų projekto vertinimo metu galiojančių Komisijos nustatytų perdavimo ar skirstymo kainų viršutinių ribų skaičiavimui naudota pelno norma, proc.

Qt – t-aisiais metais planuojamas transportuoti dujų kiekis naujai prijungtam vartotojui, 
tūkst. m3. 

21. Suskaičiuotas individualus naujo vartotojo tarifas yra lyginamas su skaičiavimo metu galiojančia dujų perdavimo ar skirstymo kainos viršutine riba.

22. Jeigu pagal (3) formulę suskaičiuotas vidutinis individualus tarifas viršija galiojančią dujų perdavimo ar skirstymo kainos viršutinę ribą, pagal (1) formulę apskaičiuotas prijungimo įkainis didinamas tiek, kad vidutinis individualus tarifas neviršytų galiojančios dujų perdavimo ar skirstymo kainos viršutinės ribos cento tikslumu.

23. Investicijų naujam vartotojui prijungti ribinės sąnaudos (St) susideda iš:

23.1.nusidėvėjimo sąnaudų, patiriamų nuo įgyvendintų investicijų, tenkančių konkrečiam naujam nebuitiniam vartotojui arba sąnaudų, patiriamų nuo įgyvendintų investicijų, tenkančių naujiems buitiniams vartotojams;

23.2. eksploatacinių sąnaudų;

23.3. turto mokesčio sąnaudų, patiriamų nuo įgyvendintų investicijų, tenkančių konkrečiam naujam nebuitiniam vartotojui arba sąnaudų, patiriamų nuo įgyvendintų investicijų, tenkančių naujiems buitiniams vartotojams;

23.4. kitų investicijų projekto sąnaudų.

24. Naujų investicijų, skirtų naujiems vartotojams prijungti, eksploatacinės sąnaudos turi būti suskaičiuojamos ribinių sąnaudų principu, skaičiavimuose naudojant dujų įmonės patiriamas pagrįstas sąnaudas prijungimo įkainio skaičiavimo metais. Ribinių sąnaudų skaičiavimo principai turi būti suderinti su Komisija.

25. Nudėvėjimo sąnaudos apskaičiuojamos pagal Gamtinių dujų perdavimo ir skirstymo kainų viršutinių ribų skaičiavimo metodikos priede nustatytus ilgalaikio turto nusidėvėjimo (amortizacijos) normatyvus. Šios sąnaudos skaičiuojamos taikant tiesiogiai proporcingą nusidėvėjimo metodą.
26. Turto mokesčio sąnaudos skaičiuojamos vadovaujantis teisės aktais.

27. Jeigu pagal 23 punktą suskaičiuotas prijungimo įkainis yra didesnis už naujo vartotojo prijungimui būtinas investicijas, vartotojo prijungimo prašymas gali būti atmetamas kaip ekonomiškai nepagrįstas. Kai statytojų prašymu dujų sistemos nurodytoje teritorijoje statomos nenumačius vartotojų (parengiant teritorijos infrastruktūrą būsimai plėtrai), prijungimo įkainis prilyginamas vartotojui prijungti reikalingam investicijų dydžiui.
28. Vartotojo prijungimo sutartyje yra nustatomi nebuitinio vartotojo transportuotini kiekiai, ir galia (pajėgumai), kuriai esant prijungtas naujas vartotojas nedidina kainos viršutinės ribos esamiems vartotojams. Kas 3 metus ir praėjus 10 metų, kai naujasis vartotojas yra prijungtas, dujų įmonė įvertina, ar nebuitinis vartotojas vartojo tokį kiekį ir pajėgumus (vartotojo galią), kurie buvo numatyti vartotojo prijungimo sutartyje. Jeigu per vertinamą laikotarpį vidutinis transportuotas dujų kiekis ir pajėgumai (vartotojo galia) buvo mažesni negu nustatyti vartotojo prijungimo sutartyje, tada vartotojas privalo mokėti netesybas, kurių dydis yra nustatomas naujojo vartotojo prijungimo sutartyse.
29. Jei dujų įmonės įgyvendintų investicijų, tenkančių konkrečiam naujam nebuitiniam vartotojui, faktinė vertė skiriasi nuo sąmatinės daugiau kaip 3 proc., bet ne mažiau kaip 500 litų, dujų įmonė naujam vartotojui prijungimo įkainį apskaičiuoja pagal faktiškai įgyvendintos investicijos dydį.  
VII. PRIJUNGIMO ĮKAINIŲ SKAIČIAVIMAS BUITINIAMS VARTOTOJAMS

30. Buitinių vartotojų prijungimo įkainiai yra nustatomi pagal šio skirsnio nuostatas atskirai: 

· buitiniams vartotojams, suvartojantiems iki 800 m3 per metus arba dujas naudosiantiems buitinėms viryklėms;

· buitiniams vartotojams, suvartojantiems daugiau kaip 800 m3 per metus arba dujas naudosiantiems vandens ir/arba patalpų šildymui.

31. Buitiniams vartotojams prijungimo įkainis (Pb) susideda iš dviejų dalių ir skaičiuojamas pagal formulę: 

Pbuit,past – prijungimo įkainio dalis, kuri taikoma nepriklausomai nuo atstumo ir galios, Lt. 

Pm - prijungimo įkainio dalis, kuri taikoma už kiekvieną dujotiekio metrą, Lt. 

A – naujam buitiniam vartotojui prijungti tiesiamo dujotiekio ilgis, metrais.

32. Prijungimo įkainio buitiniams vartotojams dalis, nepriklausanti nuo prijungimo atstumo Pbuit,past, yra apskaičiuojama pagal formulę:

(5)
Pbuit,past – prijungimo įkainio dalis, kuri taikoma nepriklausomai nuo atstumo ir galios, Lt; 

Pbuit – buitinių vartotojų prijungimo investicija, viršijanti ekonomiškai pagrįstą investicijų dydį Lt;
kpast – įgyvendintų investicijų buitiniams vartotojams prijungti dalies, nepriklausančios nuo tiesiamų dujotiekių buitiniams vartotojams ilgio, koeficientas. Šį koeficientą apskaičiuoja dujų įmonės, atsižvelgdamos į investicijas buitiniams vartotojams prijungti, įgyvendintas per paskutinius 4 ketvirčius iki duomenų prijungimo įkainiams skaičiuoti pateikimo;

nbuit- buitinių vartotojų, prijungtų per paskutinius 4 ketvirčius iki buitinių vartotojų prijungimo įkainiams skaičiuoti pateikimo, skaičius.  

33. Prijungimo įkainio buitiniams vartotojams dalis už vartotojui kiekvieną reikalingą nutiesti metrą Pm yra apskaičiuojama pagal formulę:

Pbuit – buitinių vartotojų prijungimo investicija, viršijanti ekonomiškai pagrįstą investicijų dydį Lt;

kpast – įgyvendintų investicijų buitiniams vartotojams prijungti dalies, nepriklausančios nuo tiesiamų dujotiekių buitiniams vartotojams ilgio, koeficientas. Šį koeficientą apskaičiuoja dujų įmonės, atsižvelgdamos į investicijas buitiniams vartotojams prijungti, įgyvendintas per paskutinius 4 ketvirčius iki duomenų prijungimo įkainiams skaičiuoti pateikimo;

Lbuit,t - praėjusius 4 ketvirčius prijungtiems buitiniams vartotojams nutiestų skirstymo sistemų ilgis, metrais.

34. Buitinių vartotojų prijungimo įkainio investicija, viršijanti ekonomiškai pagrįstą investicijų dydį (Pbuit), yra skaičiuojama pagal Metodikos (7) formulę, kaip vidutinis įkainis, įvertinus praėjusių 4 ketvirčių prieš naujų vartotojų prijungimo įkainio skaičiavimą, investicijas naujiems buitiniams vartotojams prijungti, indeksuotas Finansų ministerijos paskelbto suderinto vartojimo prekių ir paslaugų vidutinio metinio kainų indekso pokyčiu (skaičiuotinų metų ir metų prieš skaičiuotinus metus skirtumas), naujų buitinių vartotojų suvartotinus kiekius, ribines sąnaudas prijungimo įkainių skaičiavimo laikotarpiu, bei buitinių vartotojų atsipirkimo laikotarpį:

(7)

Ibuit, t – praėjusiais metais dujų įmonės lėšomis atliktos investicijos naujiems buitiniams vartotojams prijungti, tūkst. Lt;

Snusid,t,buit – t-aisiais metais gautinos pajamos, skirtos nusidėvėjimo sąnaudoms dengti, patiriamoms nuo įgyvendintų investicijų, tenkančių naujiems buitiniams vartotojams, sukurto turto, Lt;

D – diskonto norma, proc.;
GPt,buit –gautinas pelnas nuo naujų buitinių vartotojų prijungimui įgyvendintos investicijos (sukurto reguliuojamo turto), tūkst. Lt apskaičiuojamas pagal (8) formulę. Skaičiuojant gautiną pelną, taikomi vidutiniai paskutinių 4 ketvirčių prieš prijungimo įkainio skaičiavimą faktiniai buitinių vartotojų rodikliai.

T – metų skaičius nuo investicijų projekto įgyvendinimo pradžios iki visiško jo atsipirkimo;

VPPI – Finansų ministerijos skelbiamas suderinto vartojimo prekių ir paslaugų vidutinis metinis kainų indekso (skaičiuotinų metų ir metų prieš skaičiuotinus metus skirtumas) pokytis, proc.
35. Skaičiuojant naujų buitinių vartotojų atsipirkimą, gautinas pelnas (turto grąža) (GPt,buit) yra apskaičiuojamas pagal formulę:

ITt,buit – įgyvendinus investicijas buitiniams vartotojams, sukurto reguliuojamo turto likutinė vertė t-ųjų metų pabaigoje, Lt

WACC – investicijų projekto vertinimo metu galiojančių Komisijos nustatytų perdavimo ar skirstymo kainų viršutinių ribų skaičiavimui naudota pelno norma, proc.  

Mp – pelno mokesčio norma, proc.

36. Suskaičiavus buitiniams vartotojams prijungimo įkainį, užtikrinantį investicijų projekto atsipirkimą per atsipirkimo laikotarpį, yra įvertinama investicijų naujiems buitiniams vartotojams prijungti įtaka skaičiavimo metu galiojančiai dujų perdavimo ar skirstymo kainos viršutinei ribai. Tuo tikslu pagal investicijų naujiems buitiniams vartotojams prijungti duomenis yra suskaičiuojamas vidutinis individualus tarifas (Kbuit) pagal formulę:

St,buit – t-aisiais metais patirtinos ribinės sąnaudos, dėl naujų buitinių vartotojų prijungimo, Lt

ITt,buit – įgyvendinus investicijas buitiniams vartotojams sukurto reguliuojamo turto likutinė vertė t-ųjų metų pabaigoje, Lt

WACC – investicijų projekto vertinimo metu galiojančių Komisijos nustatytų perdavimo ar skirstymo kainų viršutinių ribų skaičiavimui naudota pelno norma, proc.

Qt,buit – t-aisiais metais planuojamas transportuoti dujų kiekis naujai prijungtiems buitiniams vartotojams, tūkst. m3. 

37. Suskaičiuotas naujų buitinių vartotojų tarifas yra lyginamas su skaičiavimo metu galiojančia dujų perdavimo ar skirstymo kainos viršutine riba.

38. Jeigu pagal (9) formulę suskaičiuotas vidutinis naujų buitinių vartotojų tarifas viršija galiojančią dujų perdavimo ar skirstymo kainos viršutinę ribą, pagal (7) formulę apskaičiuotas prijungimo įkainis naujiems buitiniams vartotojams didinamas tiek, kad vidutinis šių vartotojų tarifas neviršytų galiojančios dujų perdavimo ar skirstymo kainos viršutinės ribos cento tikslumu.

39. Prijungimo įkainių skaičiavimuose naudojami buitinių vartotojų suvartotini kiekiai yra apskaičiuojami įvertinant vidutinius jau esamų buitinių dujų vartotojų suvartojimo rodiklius.

40. Skaičiuojant prijungimo įkainį naujiems buitiniams vartotojams, dujas naudosiantiems daugiabučiuose namuose, dujų įmonės pagal (4) formulę apskaičiuotas prijungimo įkainis padalinamas iš prie dujų skirstymo sistemos prijungiamų naujų buitinių vartotojų skaičiaus.

VIII. NAUJO VARTOTOJO PRIJUNGIMO Investicijos
41. Investicijos į dujų sistemų plėtrą konkrečioje teritorijoje yra pateikiamos dujų įmonės rengiamame investicijų projekte ir apskaičiuojamos pagal detalią sąmatą.

42. Tuo atveju, kai prijungdama naują vartotoją (vartotojus) dujų įmonė, įvertinusi dujų sistemų perspektyvinę plėtrą, tiesia dujotiekius, užtikrinančius didesnę galią nei reikia naujiems vartotojams prijungti, investicijos, reikalingos naujiems vartotojams yra įvertinamos sudarant atskirą sąmatą tokiai dujų sistemai, kuri optimaliai užtikrintų tik naujiems vartotojams reikalingus pajėgumus. Skaičiuojant prijungimo įmoką vartotojams, kurie bus prijungiami prie šių dujų sistemų, atliekant naujas investicijas, dujų įmonė turi teisę pridėti ir jau atliktų 3 metų investicijų dalį, kuri buvo būtina, norint vartotojui užtikrinti jo pageidaujamą galią.
43. Kai investicijų projekte numatytos reikalingos investicijos naujiems vartotojams prijungti apima daugiau nei vieną vartotoją, tai investicijos konkrečiam vartotojui prijungti (Ii), kuriomis sukuriami dujų perdavimo ar skirstymo sistemos pajėgumai konkretaus naujo vartotojo sistemos prijungimo taške, skaičiuojamos pagal formulę:

IK – investicijų projekte numatytos investicijos naujiems vartotojams prijungti, Lt.

Ai – dujų sistemos ilgis nuo i-tojo naujo vartotojo sistemos prijungimo taško iki esamos dujų sistemos, m

Gi – i-tajam naujam vartotojui reikiami dujų transportavimo pajėgumai vartotojo sistemos prijungimo taške, m3/h

n – naujų vartotojų skaičius investicijų projekte.

44. Kai yra dujofikuojamas naujas kvartalas (teritorija, kurioje numatomas individualių namų masyvas), dujų įmonė turi įvertinti potencialių buitinių dujų vartotojų skaičių. Šiems vartotojams trejus metus prijungimo įkainis skaičiuojamas įvertinant kvartalo dujofikavimo pradžioje apskaičiuotą metrų skaičių, tenkantį vienam naujai dujofikuojamo kvartalo buitiniam vartotojui (Lp). Trejus metus nuo kvartalo dujofikavimo pradžios taikomas naujai dujofikuojamo kvartalo buitinių vartotojų prijungimo įkainis (Pkvart, t) apskaičiuojamas:

Pbuit,past – t- aisiais metais galiojanti prijungimo įkainio dalis, kuri taikoma nepriklausomai nuo atstumo ir galios, Lt;

Lp –metrų skaičius, tenkantis naujai dujofikuojamo kvartalo buitiniam vartotojui, taikomas trejus metus nuo kvartalo dujofikavimo pradžios,  metrais;

Pm – t-aisiais metais galiojanti prijungimo įkainio dalis, kuri taikoma už kiekvieną dujotiekio metrą, Lt.

Po trejų metų prijungiant naujus buitinius vartotojus šiame kvartale prijungimo įkainis skaičiuojamas įvertinant tiestino dujotiekio ilgį nuo pajungimo taško prie tuo metu esančios dujų sistemos.

45. Metrų skaičius, tenkantis vienam naujai dujofikuojamo kvartalo buitiniam vartotojui apskaičiuojamas:

Lp - metrų skaičius, tenkantis naujai dujofikuojamo kvartalo buitiniam vartotojui;

Lkvart – naujai dujofikuojamo kvartalo dujotiekio ilgis;

nb – naujai dujofikuojamo kvartalo buitinių vartotojų skaičius.

